અખિલેશ પોતાની કારમાં બેસીને ઓફિસે જઈ રહ્યો હતો, આ સમયે અખિલેશ પોતાની લાઈફમાં આવેલ એક ચક્રવાત કે વાવાઝોડું શાંત પડી ગયું હોવાને લીધે. . અને તેની લાઈફ સાથે જોડાયેલાં બધાં રહસ્યો ઉકેલાઈ જવાને લીધે હળવાશ અનુભવી રહ્યો હતો, પરંતુ અખિલેશનાં મનનાં કોઈ એક ખૂણામાં એક પ્રશ્ન હજુપણ અખિલેશને સતાવી રહ્યો હતો…એ પ્રશ્ન હતો…નિત્યાએ પોતાને જણાવ્યું હતું કે તારી લાઈફમાં તને જે સાચો પ્રેમ કરનાર યુવતી મળી હતી કે મળશે……તેને તું સાચો પ્રેમ કરીશ એમાં જ હું હરહંમેશ ખુશ રહીશ…!